**Mauri Myllymäki** (s. 1. tammikuuta 1946 Kalajoki) on suomalainen entinen pituushyppääjä, joka on myöhemmin toiminut urheiluselostajana. Varsinaiselta ammatiltaan Myllymäki on jo eläkkeelle jäänyt liikunnanopettaja.

Urheilijana
-----------

Vuonna 1969 Myllymäki voitti Ruotsin sisäratojen mestaruuden tuloksella 738. Vielä tänäkin päivänä hän pitää hallussaan 22-vuotiaiden Keski-Pohjanmaan ennätystä 763, jonka hän ponkaisi 17. elokuuta 1968 Varkaudessa. 
Myllymäki voitti pituushypyn Suomen mestaruuden vuonna 1971 tuloksella 773. Samana vuonna EM-kisoissa Helsingissä hän sijoittui viidenneksi ennätystuloksellaan 785. Hän saavutti SM-hopeaa vuonna 1968 sekä SM-pronssia vuonna 1970.

Selostajana
-----------

1980–1990-luvuilla Myllymäki toimi Yleisradion palveluksessa urheiluselostajana. Vuoden 1996 olympialaisissa Atlantassa Myllymäki kiisteli kollegansa Hannu-Pekka Hännisen kanssa tiukoin sanakääntein miesten 50 kilometrin kävelyn aikana siitä, oksensiko Valentin Kononen Helsingin EM-kilpailujen kävelyn aikana. Lisäksi Myllymäki kritisoi kolmiloikkaaja Heli Koivulaa ja sai aikaan katsojapalautteen ryöpyn. Tämän jälkeen Myllymäki ei enää selostanut YLEn urheiluohjelmissa.

Seuraavina vuosina Myllymäki selosti muun muassa koripalloa taivaskanavilla*selvennä*. Myllymäkeä on myös kuultu Nelosella selostamassa yleisurheilun Kultaista liigaa ja muita Grand Prix -kisoja. Hän lopetti selostustyöt Nelosella vuoteen 2005, mutta palasi kuitenkin seuraavana vuonna takaisin runsaan yleisöpalautteen ansiosta. Vuonna 2006 Myllymäki selosti suunnistuskilpailu Jukolan viestin ja selosti kesän mittaan kanavalla myös IAAF Super Grand Prix ja IAAF Grand Prix -sarjojen kilpailuja.

Myllymäki tunnetaan yleisesti melko suorapuheisena ja elävää sekä humoristista kieltä käyttävänä, mutta kuitenkin asiantuntevana selostajana - onhan hänellä takana aktiivivuosia huipputason yleisurheilijana. Erityisesti Myllymäki on tuonut selostuksissaan esille kestävyysjuoksua hallitsevia Kenian, ja sittemmin myös Qatarin ja Bahrainin, edustusasussa juoksevien kalenjin-heimon jäsenten kulttuuria ja erityisesti kalenjin-heimon nandi-haaraa. Myllymäki on kertonut jopa tehneensä asian tiimoilta kahden viikon opintomatkan Keniaan.

Opettajana
----------

Myllymäki opiskeli opettajaksi Jyväskylän liikuntatieteellisessä tiedekunnassa 1960-luvulla. Urheilijan uransa jälkeen Myllymäki toimi poikien liikunnanopettajana Halikossa yläasteella ja lukiossa. Myllymäen selostustausta näkyi myös hänen liikunnanopetuksessaan, kun hän selosti poikien liikuntatunteja, mikä ihmetytti kyläläisiä.

Lähteet
-------

1. ↑   (Arkistoitu – Internet Archive)
2. 1 2 3 4  Erkki Aho: Urheilun historia: Mauri Myllymäki *urheilunhistoria.blogspot.com*. Viitattu 19.7.2009.
3. 1 2  Mikko Pulliainen: Nandien suuri ihailija.  *Aamulehti*, 4. elokuuta 2008, s. B15.

Aiheesta muualla
----------------

* Mauri Myllymäki Tilastopaja (vaatii kirjautumisen, maksullinen palvelu).

Wikisitaateissa on kokoelma sitaatteja aiheesta ***Mauri Myllymäki***. 

Miesten pituushypyn Suomen mestarit

|  |  |  |  |  |  |  |
| --- | --- | --- | --- | --- | --- | --- |
| 1907: Uuno Railo1908: Petter Mattsson1909: Juho Soini1910: Valter Tuomela1911: Emil Kukko1912: Juho Halme1913: Emil Liljeberg1914: Emil Liljeberg1915: Hugo Lahtinen1916: Otto Tuomikoski1917: Hugo Lahtinen1918: Emil Liljeberg1919: Ossian Nylund1920: Eero Lehtonen1921: Vilho Tuulos1922: Eero Lehtonen1923: Vilho Tuulos

 | 1924: Eero Lehtonen1925: Paul Sandström1926: Paul Sandström1927: Paul Sandström1928: Guido Gustafsson1929: Martti Topelius1930: Martti Tolamo1931: Toivo Aho1932: Martti Tolamo1933: Martti Tolamo1934: Martti Tolamo1935: Aaro Laine1936: Aaro Laine1937: Aaro Laine1938: Onni Rajasaari1939: Aaro Laine1940: Birger Lindberg

 | 1942: Hannes Sonck1943: Pekka Simola1944: Pekka Simola1945: Pekka Simola1946: Esko Jalava1947: Pekka Simola1948: Pekka Simola1949: Jorma Valtonen1950: Jorma Valtonen1951: Jorma Valkama1952: Jorma Valkama1953: Jorma Valkama1954: Jorma Valkama1955: Jorma Valkama1956: Jorma Valkama1957: Jorma Valkama1958: Jorma Valkama

 | 1959: Jorma Valkama1960: Juhani Manninen1961: Jorma Valkama1962: Rainer Stenius1963: Pentti Eskola1964: Aarre Asiala1965: Rainer Stenius1966: Rainer Stenius1967: Pertti Pousi1968: Pertti Pousi1969: Pertti Pousi1970: Kari Palmén1971: Mauri Myllymäki1972: Ari Väänänen1973: Ari Väänänen1974: Pekka Suvitie1975: Ari Väänänen

 | 1976: Esko Elsilä1977: Erkki Päivärinta1978: Esko Elsilä1979: Pekka Suvitie1980: Olli Pousi1981: Hannu Puhakka1982: Jarmo Kärnä1983: Jarmo Kärnä1984: Jarmo Kärnä1985: Jarmo Kärnä1986: Petri Keskitalo1987: Jarmo Kärnä1988: Jarmo Kärnä1989: Juha Kivi1990: Jarmo Kärnä1991: Jarmo Kärnä1992: Mika Kahma

 | 1993: Juha Kivi1994: Otto Kärki1995: Jami Hirvonen1996: Kenneth Kastrén1997: Otto Kärki1998: Niklas Rorarius1999: Kenneth Kastrén2000: Kenneth Kastrén2001: Tommi Evilä2002: Niklas Rorarius2003: Tommi Evilä2004: Tommi Evilä2005: Tommi Evilä2006: Tommi Evilä2007: Petteri Lax2008: Petteri Lax2009: Tommi Evilä

 | 2010: Tommi Evilä2011: Tommi Evilä2012: Roni Ollikainen2013: Tommi Evilä2014: Kristian Pulli2015: Eero Haapala2016: Roni Ollikainen2017: Kristian Bäck2018: Kristian Bäck2019: Kristian Pulli2020: Kristian Pulli2021: Kasperi Vehmaa2022: Kalle Salminen2023: Kristian Pulli

 |